Valentinianus I

Flavius Valentinianus (natus Cibalis in Pannonia die 3 Iulii 321 - obiit die 17 Novembris 375) fuit imperator Romanus a die 26 Februarii 364 usque ad mortem. Is saepe vocatur "ultimus magnus Occidentalis Imperator".Diana Bowder, ed., "Valentinian I," Who was Who in the Roman World (New York: Simon & Schuster, 1984), p. 555. Bibl. J. F. Matthews, Western Aristocracies. Valentinianus et frater, Imperator Valens, filii ducis prosperi Gratiani Maioris fuerunt.

 Vita ante imperium 
Pater Flavius Gratianus erat, fratrem Valentem habuit. Circa annum 358 Marinam Severam in matrimonium duxit, quae ei anno 359 filium Gratianum peperit. Adulescens honoratus custos imperatorum Iuliani et Ioviani erat: Fuit anno 357 tribunus equitum in Gallia, deinde legatus in Mesopotamia atque anno 362 comes et tribunus tributorum. Tum Thebas in Aegypto relegatus est. Ioviano Augusto tribunus scholae secundae scutariorum eratDietmar Kienast, Römische Kaisertabelle, Darmstadii 1999, p. 327. Valentinianus esse acutus audaxque vir robusti corporis et celebris formae habitus est.

 Imperator 
Ita, post mortem Ioviani, Valentinianus electus est Imperator anno quadragensimo tertio aetatis a ducibus exercitus Nicaeae in Bithynia die 26 Februarii 364. Die 28 Martii eiusdem anni Valentem fratrem Constantinopolis Augustum proclamavit et orientem imperii ad regendum tradidit. Deinde exercitus imperii inter fratres divisi suntAmmianus Marcellinus, Res Gestae, XXVI 5. Anno 366 feliciter contra Alamannos certavitAmmianus Marcellinus, Op.cit., XXVII 2 et anno sequente filium Gratianum Samarobrivae Augustum proclamavitOp.cit., XXVII 6. Anno 368 Alamannos iterum atque Francos atque Saxonos vicitOp.cit., XXVII 10, limitem Rheni fluminis iterum munivit. Anno 368/369 Flavius Theodosius magister militum in Britannia eius auspiciis pugnavit et Valentinum usurpatorum suppressitOp.cit., XXVIII 3,4. Theodosius anno 372 etiam Firmum usurpatorem in Mauretania proclamatum vicitOp.cit., XXVIII 6,26. Valentinianus interim divortium fecerat cum Marina incertis de causisConfer: Noel Lenski, Failure of Empire, Valens and the Roman State in the Fourth Century A.D., p. 103 seq. et anno 370 Iustinam, olim uxorem Magnentii usurpatoris (annis 350 - 353) in matrimonium duxerat. Quae ei quattuor liberos - Iustam, Gratam, Gallam filias atque Valentinianum filium peperit. Anno 374 iterum contra Alamannos certavit, cum incursionis Sarmatarum et Quadorum in Pannoniam nuntiarentur. Magnis itineribus in Pannoniam profectus est, sed die 17 Novembris 375 Brigetionis mortuus estAmmianus Marcellinus, op.cit., XXX 6. Constantinopolis in Mausoleo ecclesiae Apostolorum sepultus est.

 Notae 

 Nexus externi 




Categoria:Imperatores Romani
Categoria:Nati 321
Categoria:Mortui 375